钦定古今图书集成/历象汇编/历法典/第062卷 > 图
## 钦定古今图书集成/历象汇编/历法典/第062卷 > 图

十○度依前法推得一十八分而六十分与一分二十九秒若一十八分与二十七秒则于二限高庳差减二十七秒馀三十五分○四秒是一二限间次轮行六十度之高庳差也又第三限较第四限之视差不及者二分一十九秒而

六十与二分一十九秒。若一十八分与四十二秒，以
四十二秒加于第三限之四十二分一十九秒，为四
四十三分○一秒，是三四限间六十度之高庳视差。
今太阴行本轮七十二度，又在二三限之间。法以丁
戊上两视差相减，馀七分五十七秒，于时太阴自行
得二十比例分，则六十与七分五十七秒。若二十与
二分三十九秒，以二分三十九秒加于前，推一二限
间，次轮六十度之视差三十五分○四秒，得太阴居
高庳远近之间。本轮七十二度，距天顶四十二度，次
轮六十度之真视差三十七分四十三秒。凡以距天
顶馀度，求四限间之视差，法皆准此。其在二、三限日
食，所用有立成视差表，依诸高度及距地远近，简之。

测日月求高庳视差

借月食推太阳、太阴距地心远近而求视差，以三角
形推算为常法。欲从天行求之，则测日月高度，以比
其实纬度两度之较，为高庳差也。隆庆六年壬申，有
客星见王良北西史苐谷以视差求其距地之远，立
数法试之，其一候其至子午圈同恒星在极高度，测
其相距远，俟行半周在极庳度复测之，得远近之差，
以推定其高庳差。其一，用北极出地度考之，从极上、
极下测一恒星，得其高庳差度半之，以加于下测之
度，或减于上测之度。若未得北极出地之高度，即有
视差。其一，南北相距，两地同测一星，以较于北极，或
于恒星彼此得度有差，则有视差。其一，测星之高度
依法以加以减，不正得其赤道上之“本纬度，则视差
所移易也。”今测日月，其距极甚远，又有出有入，非如
北极恒星常见不隐，二曜亦不能同时并测，即诸法
不可尽用。备述此者，明测候之理，且以需他用耳。
假如万历十一年秋八月，太阴黄经度，从冬至起得
一十五度四十○分，黄道纬距北二度四十二分；苐
谷测其子午高，得上周一“十三度三十八分。其半径
一十五分，蒙气八分，皆以减于高度。”馀实高度一十
三度一十五分。因太阴在赤道南，以减本地赤道高
度，得太阴赤道纬度二十○度五十○分。第以前黄
道经纬，推本方之实，赤道纬仅一十九度五十七分，
则以相减，得五十四分，为太阴一十三度一十五分
之高庳视差也。又万历十五年六月，太阴黄经度，从
冬至起，得七度五十○分，黄纬五度有奇。推其赤道
实纬度一十八度○五分，测其上周高一十五度二
十○分，下周一十四度四十六分，得径三十四分。太
阴心高一十五度○三分，内减蒙气六分，馀与赤道
高相减，得一十九度○八分，为太阴赤道距度。较实
推赢一度○三分，是为本方之高庳视差也。从两《视
径》观之，可见径大者近于最庳，小者近于最高，故所
测高度略同，所推视差大相远矣。又万历十四年九月，测太阴高四十五度，其视径三十四分，于时离鹑
火宫十一度一十○分，而本度距地平正当黄道九
十度限不必用赤道纬度以求视差。祇以黄道实纬
度四度四十五分，减视纬度距南五度三十○分，得
四十五分，为太阴高四十五度之高庳视差也。

《以四方分视差》第三。〈凡五章。〉

视高差无定方，惟日躔、月离所在，从天顶下垂线过
曜至地平为直角。其过曜处分，视实之高庳而已。至
黄道经纬度，亦依视高而有变易，则因日月视度从
黄道偏南北或偏东西，或正或斜，随所在得其横直
视差，为南北东西差。

三视差总图

前论视高差，为过天顶大圈之弧，止向地平，随方取
之。今论南北差，是过黄极大圈之弧，为黄道两平行
圈所限也。其一过实度，其一过视度；东西差，则黄道
之弧，为过黄极两大圈所限也，亦一过实度，一过视
度。三视差弧，独黄道正南北或正东西则合为一弧，
外此必成三角形，以法推每边之度分也。如上《图》甲。